Държавен вестник, бр. 103, 2024 г., стр. 3

БРОЙ  103	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 417 
ОТ 29 НОЕМВРИ 2024 Г.
за приемане на Наредба за средствата за 
измерване, които подлежат на метрологичен 
контрол
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
средствата за измерване, които подлежат на 
метрологичен контрол.
Заключителни разпоредби
§ 1. Отменя се Наредбата за средствата за 
измерване, които подлежат на метрологичен 
контрол, приета с Постановление № 239 на 
Министерския съвет от 2003 г. (обн., ДВ, бр. 98 
от 2003 г.; изм. и доп., бр. 96 от 2005 г., бр. 40 
и 80 от 2006 г., бр. 37 и 46 от 2007 г., бр. 56 
от 2011 г., бр. 22 от 2015 г., бр. 86 от 2017 г. и 
бр. 86 от 2022 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
НАРЕДБА
за средствата за измерване, които подлежат 
на метрологичен контрол
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. техническите и метрологичните изиск­
вания към средствата за измерване, които 
подлежат на метрологичен контрол, наричан 
по-нататък „контрола“, и тяхното използване 
по предназначение;
2. редът и методите за извършване на 
контрол на средства за измерване;
3. редът за водене на регистъра на одоб­
рените за използване типове средства за 
измерване;
4. знаците, които удостоверяват резултатите 
от контрола на средствата за измерване;
5. редът за вписване в регистъра на типове 
средства за измерване съгласно Регламент 
(ЕС) 2019/515 на Европейския парламент и на 
Съвета от 19 март 2019 г. относно взаимното 
признаване на стоки, законно предлагани на 
пазара в друга държава членка, и за отмяна 
на Регламент (ЕО) № 764/2008;
6. редът за извършване на метрологична 
експертиза на средства за измерване.
ОФИЦИАЛЕН РАЗДЕЛ
Чл. 2. (1) Средствата за измерване, които 
попадат в обхвата на Наредбата за съществе­
ните изисквания и оценяване съответствието 
на средствата за измерване (ДВ, бр. 23 от 
2016 г.) или на Наредбата за съществените 
изисквания и оценяване съответствието на 
везни с неавтоматично действие (ДВ, бр. 23 
от 2016 г.), се предоставят на пазара и/или 
се пускат в действие след оценяване на съ­
ответствието им по реда на Закона за техни­
ческите изисквания към продуктите (ЗТИП) 
и приложимата наредба по чл. 7, ал. 1 от 
ЗТИП и подлежат на последваща проверка 
по реда на тази наредба, когато е предвидено 
в глава втора.
(2) Апарати за кръвно налягане, елек­
трокардиографи и аудиометри в обхвата на 
Наредбата за съществените изисквания и 
процедурите за оценяване на съответствието 
със съществените изисквания на медицин­
ските изделия по чл. 2, ал. 1, т. 3 от Закона 
за медицинските изделия (ЗМИ)  (ДВ, бр. 65 
от 2007 г.) се предоставят на пазара и/или се 
пускат в действие след оценяване на съответ­
ствието им по реда на ЗМИ и подлежат на 
последваща проверка по реда на тази наредба, 
когато се използват в медицината за целите 
на лекарското наблюдение, диагностиката и 
лечението.
(3) Последваща проверка, ако подлежат на 
контрол по реда на тази наредба, се извършва 
на средства за измерване с „ЕИО одобрен тип“ 
и с извършена „ЕИО първоначална проверка“, 
предоставени на пазара на Европейския съюз 
(ЕС) или на Европейското икономическо 
пространство, или на Турция.
(4) Средствата за измерване с одобрен 
тип по реда на националното законодател­
ство на друга държава – членка на ЕС, или 
на държава – страна по Споразумението 
за Европейското икономическо простран­
ство, или на Турция, произведени и законно 
предлагани на пазара на тази държава и 
които не са обхванати от законодателство на
Съюза за хармонизация и са предназначени 
за измервания съгласно чл. 5 от Закона за 
измерванията (ЗИ), подлежат на вписване по 
реда на чл. 473.
(5) Средствата за измерване, които не са 
обхванати от законодателството на Съюза за 
хармонизация и за които няма национални 
технически правила в друга държава – членка 
на ЕС, или на държава – страна по Спора­
зумението за Европейското икономическо 
пространство, или в Турция, произведени и 
законно предлагани на пазара на тази държа­
ва, но които са предназначени за измервания 
съгласно чл. 5 от ЗИ, подлежат на контрол 
по реда на чл. 26 от този закон.